CELEX: 62009TN0194
Language: mt
Date: 2009-05-13 00:00:00
Title: Kawża T-194/09: Rikors ippreżentat fit- 13 ta’ Mejju 2009 — Lan Airlines vs UASI — Air Nostrum (LÍNEAS AÉREAS DEL MEDITERRÁNEO LAM)

18.7.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 167/18
            
         Rikors ippreżentat fit-13 ta’ Mejju 2009 — Lan Airlines vs UASI — Air Nostrum (LÍNEAS AÉREAS DEL MEDITERRÁNEO LAM)
   (Kawża T-194/09)
   2009/C 167/36
   Lingwa tar-rikors: L-Ispanjol
   
      Partijiet
   
   
      Rikorrenti: Lan Airlines, SA (rappreżentanti: E. Armijo Chávarri u A. Castán Pérez-Gómez, abogados)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Air Nostrum, Lineas Aéreas del Mediterráneo, SA (Manises, Spanja)
   
      Talbiet tar-rikorrenti
   
   
               —
            
            
               tiddikjra li r-rikors, flimkien mad-dokumenti mehmuża miegħu, ippreżentat kontra d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern tad-19 ta’ Frar 2009 fil-Każ R 0107/2008-4 ġie ppreżentat fit-termini stabbiliti u fil-forma meħtieġa u, wara l-eżami rilevanti tal-proċess, tannulla d-deċiżjoni ċċitata iktar ’il fuq u tikkundanna lill-UASI għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: Air Nostrum, Líneas Aéreas de Mediterráneo S.A.
   
      Trade mark Komunitarja kkonċernata: Trade mark verbali “LINEAS AEREAS DEL MEDITERRANEO LAM” (Applikazzjoni għal reġistrazzjoni Nru 4 448 061), għal servizzi fil-klassi 39.
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti.
   
      Trade mark jew sinjal invokat insostenn tal-oppożizzjoni: Trade mark Komunitarja verbal “LAN” (Nru 3 350 899) għal servizzi fil-klassijiet 35, 39 u 43; u t-trade mark Komunitarja figurativa komposta mill-kelma “LAN”, flimkien ma’ stilla (Nru 3 694 957) għal servizzi fil-klassi 39.
   
      Deċiżjoni tad-Diviżjoni tal-Oppożizzjoni: Oppożizzjoni miċħuda kompletament.
   
      Deċiżjoni tal-Bord tal-Appell: Appell miċħud.
   
      Motivi invokati: Applikazzjoni żbaljata tal-Artikolu 8(1)(b) tar-Regolament (KE) Nru 40/94 (li sar ir-Regolament (KE) Nru 207/2009).